- Jeg er dybt forundret over, at landstræneren kan blive ved med at undgå AaB-spillere til A-landsholdet. Måske følger han ikke med i vores spilleres udvikling. Han har tilsyneladende lettere ved at følge de sjællandske spillere, siger Lynge Jakobsen. Han mener, at AaB pt. har tre-fire oplagte kandidater til A-landsholdet: Thomas Enevoldsen, Michael Jakobsen, Kasper Risgaard og Thomas Augustinussen. Lynge Jakobsen kan ikke huske, hvornår han sidst har set Morten Olsen eller hans assistent på Aalborg Stadion. - Jeg gider heller kigge efter dem. For det er jo næsten spild af tid. Lynge Jakobsens humør bliver ikke bedre af, at landsholdet på det seneste har fået flere afbud - uden at der er blevet plads til en AaB'er.

Opsummering:
Selv om AaB fører superligaen i fodbold, er der ingen nordjyder på det A-landshold, der onsdag skal møde Tjekkiet. Det får AaB&#39;s sportsdirektør, Lynge Jakobsen, til at lange ud efter landstræner Morten Olsen, oplyser P4 Nordjylland.